# Maialen Urbieta

Maialen Urbieta Agirrezabalaga (Getaria, Gipuzkoa, 1993) gipuzkoar irakasle, unibertsitate-irakasle, ikerlari eta aktorea da.

## Bizitza

Haur Hezkuntzako gradua ikasi zuen Euskal Herriko Unibertsitatean (EHU), ingeleseko eta Gorputz Hezkuntzako espezialitateekin. Ondoren Lehen Hezkuntzan gradua ere ikasi zuen EHUn. Eleaniztasunean eta Hezkuntzan masterra egin zuen.
Irakaslea da eskola publikoan eta unibertsitate-irakaslea didaktika arloan EHUn.

## Ikerlaria

2017. urtean ikerketa sari bat irabazi zuen A study of multilingual writing iker-lanagaitik.
Gaur egun, doktoregaia da EHUn. UEUko kidea da ere, baita irakasle ere, "Bigarren Hezkuntzan ahozko hizkuntzaren alderdi ludikoa landu aplikazio digitalen bidez" ikastaroan, esate baterako.
Hezkuntza, hizkuntza eta euskara dira Urbietaren ikergaiak.

## Aktorea eta musikaria

2007an, hamalau urterekin, Egin kantu! musika-talentuen lehiaketan parte hartu zuen. ETB 1ean, beste lehiakide batzuekin batera (Naiara Urresti, adibidez), talentshowaren finalista izan zen. Lehiaketan Joxe Mendizabal musikaria izan zen Maialenen coach-a.
2010ean, Jon Garaño eta Jose Maria Goenaga euskal zuzendariek zuzendutako 80 egunean filmaren zati izan zen, Itziar Aizpururekin, besteak beste.
2013an ETBren Goenkale telesailan hasi zen, Aitza Manterola zen bere pertsonaia, Joseba Apaolazaren (Kepa) eta Ane Gabarainen (Barbara) alaba gazteena interpretatuz.
2017an, ETBko Vaya Familia programan parte hartu zuen, Miriam Cabeza aktoreak aurkeztuta.
Ikus-entzunezkoen sektoreaz gain, antzerkian ere aritu izan zen. 2011n, Tacones de Aguja antzezlanean parte hartu zuen, Esther Esparzaren zuzendaritzapean. 2015 eta 2019 bitartean, Ahantzitako Oroitzapenak antzezlanean parte hartu zuen, Felipe Murillok zen zuzendaria.

## Filmografia
### Telebista

* 2007, Egin kantu!, ETB1 (finalista)
* 2013-2014, Goenkale, ETB1 (Aitza Manterola)
* 2017, Vaya Familia, ETB2

### Antzerkia

* 2011, Tacones de Aguja, Zuz. Esther Esparza
* 2015-2019, Ahantzitako Oroitzapenak, Zuz. Felipe Murillo

### Zinema

* 2010, 80 egunean. Jon Garaño eta Jose Maria Goenaga
* 2013, 05 Concierto (laburra)

## Erreferentziak

* ↑ «Maialen Urbieta Agirrezabalaga UPV/EHUko graduondoko ikasleak I Research Pitches Contest irabazi dau» bizkaie.biz (Noiz kontsultatua: 2023-02-26).
* ↑ (Gaztelaniaz) «Maialen Urbieta, alumna de posgrado de la UPV/EHU, gana el I Research Pitches Contest - Escuela de Doctorado - UPV/EHU» Escuela de Doctorado (Noiz kontsultatua: 2023-02-26).
* ↑ «N_20170605_Maialen_Urbieta_pitches_contest» UPV/EHU (Noiz kontsultatua: 2023-02-26).
* ↑ (Ingelesez) «Maialen Urbieta Agirrezabalaga» www.ueu.eus (Noiz kontsultatua: 2023-02-26).
* ↑ «Maialen Urbietak lehenengo Research Pitches Contest saria jaso du — Unibertsitatea.Net» www.unibertsitatea.net (Noiz kontsultatua: 2023-02-26).
* ↑ Kortabarria, Amaia Ramirez de Okariz. «Hezkuntza digitalean, gabeziak» Berria (Noiz kontsultatua: 2023-02-26).
* ↑ (Gaztelaniaz) «Gaur arratsaldean ETB1eko 'Egin Kantu!' saioaren grabaketa herrian» El Diario Vasco 2007-04-17 (Noiz kontsultatua: 2023-02-26).
* 1 2 «Manterolatarrak: Arraldera anbizioz beterik heldu den familia» EITB (Noiz kontsultatua: 2023-03-04).
* ↑ Txantiloi:Cita web

## Kanpo estekak

* Maialen Urbieta Internet Movie Databaseren webgunean (Ingelesez)
* Datuak: Q116886425